cyanic-selkie/wikianc huggingface dataset:
Under sanden
Sammendrag
Handlingen finner sted etter at den andre verdenskrig er avsluttet i Europa. Frigjøringen fra den tyske okkupasjonen kom til Danmark i mai 1945. En dansk sersjant, Carl Leopold Rasmussen, trakasserer tyske krigsfanger som har et dansk flagg. En gruppe tyske ungdommer som har blitt tatt til fange blir overlevert til det danske militæret. Disse fangene blir sendt til vestkysten av Danmark, hvor de får opplæring i å fjerne landminer som tyskerne hadde gravlagt i sanden i løpet av verdenskrigen. Med bare hendene deres blir guttene tvunget til å utføre dette farlige arbeidet av sersjant Rasmussen. De tyske ungdommene blir advart om ikke å forvente noen som helst sympati fra det danske folket, som misliker deres tidligere okkupanter. Rasmussen deler denne forakten, og han er fast bestemt på å behandle de unge fangene fullstendig uten omtenktsomhet eller sympati.
Sersjant Rasmussen er ekstremt uhøflig og viser åpen forakt mot dem, og sivile dansker behandler dem med fiendtlighet. Etter å ha marsjert tyskerne over sanddynene langs kysten, lover Rasmussen at de kan reise hjem til Tyskland etter tre måneder hvis de klarer å fjerne minst seks landminer hver eneste time. Sebastian Schumann, en av de eldste blant guttene, forsøker å holde gruppen optimistisk, og guttene diskuterer hva de skal finne på når de endelig får lov til å reise tilbake tl hjemlandet.
De tyske krigsfangene får ikke mat på grunn av enorm mat-mangel i etterkrigstiden, og tyskerne begynner å lide av underernæring. En av guttene mister begge armene i ett forsøk på å fjerne en landmine. Han blir fraktet vekk, men dør på et feltsykehus. Rasmussen begynner å behandle fangene litt mer vennlig, og tar med seg litt mat fra militærbasen til dem. Han lyver om at gutten som tidligere ble alvorlig skadd av en mine har overlevd, i ett forsøk på å opprettholde moral blant fangene. Rasmussen stopper en gruppe allierte soldater fra å plage en av guttene, men han blir anklaget for å være altfor sympatisk mot disse tyske fangene. En gutt blir blåst i biter når han finner noen landminer som ligger begravd oppå hverandre, og hans tvillingbror, som er i fornektelse etter brorens død, blir trøstet av Rasmussen.
Etter en fotballkamp mellom sersjanten og guttene, blir hunden til Rasmussen drept av en landmine på stranden. Dette får Rasmussen til å misbruke og plage guttene igjen. Han tvinger dem til å marsjere sammen over noen områder på stranden, for å bekrefte hvorvidt området faktisk er helt trygg. Men han forandrer menng igjen når han ser en av guttene redde en liten jente fra mine-feltet, og gutten deretter velger å begå selvmord ved å gå på over sanden og tråkker på en landmine. Senere når en aktiv landmine ved et uhell havner på en lastebil full av deaktiverte miner, så fører dette til en massiv kjedereaksjon og syv gutter blir drept. Bare fire gutter, Sebastian, Ludwig, Helmut og Rodolf lever fremdeles.
Selv om guttene tidligere hadde blitt lovet at de egentlig skulle bli sendt hjem til Tyskland etter å ha fjernet alle landminene fra området, opplyser sjefen til Rasmussen at de overlevende fire guttene snart skal sendes til et helt annet område. Rasmussen argumenterer med sin kommanderende sjef, men sjefen nekter å trekke tilbake sin ordre. Rasmussen bestemmer seg for å redde de fire gjenværende guttene. Han kjører dem til cirka 500 meter fra grensen mellom Danmark og Tyskland, og han gir dem ordre om å løpe over grensen til deres frihet.
Jon Sobrino
Jon Sobrino (født 27. desember 1938 i Bilbao i Baskerland, Spania) er en spanskfødt salvadoransk jesuitt og frigjøringsteolog.
Sobrino kom til El Salvador i 1957, og dette sentralamerikanske landet ble hans nye hjemland. Han studerte ingeniørvitenskaper i St. Louis (USA) og teologi ved Philosophisch-Theologische Hochschule Sankt Georgen i Frankfurt am Main i Tyskland. Sobrino underviser ved det sentralamerikanske universitetet José Simeón Cañas i San Salvador, som han var en av grunnleggerne av. I 1989 unnslapp han ved en tilfeldighet et mordanslag som kostet seks av hans medbrødre i jesuittordenen og to hushjelper livet.
Den 15. mars 2007 offentliggjorde Vatikanets kongregasjon for troslæren en offentlig notifikasjon der enkelte av de teologiske teser som Sobrino forfektet ble forkastet. For Sobrino personlig fikk ikke notifikasjonen noen direkte virkninger (det ble for eksempel verken ilagt undervisnings- eller publikasjonsforbud).
Blomstrandbreen
Blomstrandbreen er en 18 km lang isbre på Haakon VII Lands sør- og vestside på Spitsbergen. Blomstrandbreen er en dalbre som strekker seg sørvestover fra Isachsenfonna til sørsiden av H.U. Sverdrupfjella og Mercantonfjellet til Blomstrandhamna, Blomstrandhalvøya og Dyrevika i Kongsfjorden. Underveis tar Blomstrandbreen opp flere sidebreer, hvorav de største er Løvlandbreen, Svansbreen, Rantebreen og Konsulbreen.
Tjukkholmen kom til syne da Blomstrandbreen trakk seg tilbake i mars 2006.
Blomstrandbreen ble undersøkt av Adolf Hoel i 1909 og ble sommeren 1911 traversert av Olaf Holtedahl og hans kompanjonger. Breen er oppkalt etter kjemikeren og geologen Christian Wilhelm Blomstrand (1826-1899).
Fantastic Voyage
Fantastic Voyage er en amerikansk sciencefiction-film fra 1966 regissert av Richard Fleischer. Hovedrollene spilles av Stephen Boyd, Raquel Welch, Edmond O'Brien og Donald Pleasence.
Cesare Brancadoro
Cesare Brancadoro (født 28. august 1755 i Fermo i Italia, død 12. september 1832) var en av den katolske kirkes kardinaler, og var tilknyttet Den romerske kurie og det pavelige diplomati, blant annet som nuntius i Belgia. Han var erkebiskop av Orvieto 1800–1803, og erkebiskop av Fermo 1803–1837.
Fantastic Voyage
Filmen ble meget godt mottatt av kritikerne og mottok to Oscar-priser (for beste «art direction» og beste visuelle effekter). Den ble nominert i ytterligere tre kategorier (foto, lydeffekter og klipp). Den ble også tildelt en Golden Reel Award av Motion Picture Sound Editors og en Eddie av American Cinema Editors.
Cesare Brancadoro
Han ble utnevnt til kardinal i februar 1801 av pave Pius VII, med Sant'Agostino in Campo Marzio som tittelkirke.
Han nektet å overvære Napoleons bryllup og ble dermed i 1810 deportert av franskmennene til Reims og holdt fanget der, i Fontainebleau (1813) og deretter i Orange 1814. Fra 1810 var han en av «de svarte kardinaler», det vil si at de måtte kle seg i vanlige svarte presteklær ettersom Napoleon nektet ham å bære den røde kardinalsfargen.
Han deltok ved konklavet 1823 som valgte pave Leo XII, men ikke i konklavet 1829 som valgte pave Pius VIII, heller ikke i konklavet 1830–1831 som valgte pave Gregor XVI.
Han var onkel til kardinal Tommaso Bernetti (kreert 1826).
Fantastic Voyage
Filmen var inspirasjonskilde til en amerikanske TV-serie med samme tittel som gikk fra 1968 til 1969, samt 80-talls-komedien Min mikropartner. Det har også blitt antatt at den var en inspirasjonskildte for den norske barnefilmen Jakten på nyresteinen.
Jóhanna Guðrún Jónsdóttir
Jóhanna Guðrún Jónsdóttir (født 16. oktober 1990 i København ) er en islandsk sanger. Internasjonalt går hun under artistnavnet Yohanna. Hun representerte Island i Eurovision Song Contest 2009. Jónsdóttir ble født i København, men familien flyttet til Island da hun var to år gammel, og hun vokste opp i Hafnarfjörður.
Cesare Brancadoro
Episkopalgenealogi
Hans episkopalgenealogi er:
Jóhanna Guðrún Jónsdóttir
Plateinnspillinger og utdanning
Som liten sang hun på musikkskole og spilte inn sin første plate da hun var ni år gammel. Albumet Jóhanna Guðrún 9 ble utgitt 16. oktober 2000, og i 2001 ble hennes andre plate, Ég sjálf, gitt ut. I 2003 kom den tredje platen Jól með Jóhönnu, en samling av forskjellige julesanger. I 2008 kom hennes første plate som voksenartist, Butterflies and Elvis.
Fantastic Voyage
Handling
En spesialbygd ubåt med 5 personer ombord blir "forminsket" og sprøytet inn i blodårene på en vitenskapsmann som er skadet og som vet en viktig hemmelig formel. De kommer frem til skadestedet, opererer med laserstråler og forbereder så seg på «tilbaketuren». Ferden tilbake blir imidlertid vanskeligere en forventet da det viser seg å være en sabotør ombord.
Jóhanna Guðrún Jónsdóttir
Plateinnspillinger og utdanning
Jónsdóttir har studert ved Söngskolinn i Reykjavík, The Reykjavik Academy of Singing and Vocal Arts. På Island har hun hatt tre album som har solgt til gull, og ett til platina.
Eurovision Song Contest 2009
I 2009 deltok hun med sangen «Is It True?» i Söngvakeppni sjónvarpsins, den islandske versjonen av Melodi Grand Prix. I avstemningen vant hun med 19,076 stemmer, tilsvarende 28 prosent av stemmene.
Fantastic Voyage
Om filmen
Fantastic Voyage ble meget godt mottatt av kritikerne, noe som gjenspeiles i at den har fått så mye som 92% på Rotten Tomatoes. Det amerikanske bladet Variety skrev følgende i 1966: «The lavish production, boasting some brilliant special effects and superior creative efforts, is an entertaining, enlightening excursion through inner space - the body of a man».
Jóhanna Guðrún Jónsdóttir
Eurovision Song Contest 2009
I finalen av Eurovision Song Contest 2009 kom hun på andreplass, bare slått av norske Alexander Rybak og «Fairytale». Sammen med andreplassen i 1999 er dette Islands beste plassering i konkurransen. Sangen «Is It True?» ble en hit i flere land rundt om i Europa, inkludert Norge.
Norge
I februar 2012 flyttet Jónsdóttir til Norge og Kongsvinger for å jobbe videre med en karriere i Europa og ha lettere tilgang til å reise rundt i flere land. Senere flyttet hun tilbake til hjembyen Hafnarfjörður på Island.
Fantastic Voyage
Om filmen
VGs anmelder gav den terningkast tre.
En nyinnspilling har være diskutert siden 1984, men har blitt kansellert flere ganger. James Cameron har vist interesse siden 1997, men hoppet etterhvert over på sitt eget filmprosjekt Avatar. I 2007 annonserte 20th Century Fox at filmen var under planlegging, men den utvalgte regissøren nektet å godta manuset til Cameron. Manuset ble siden omskrevet, men prosjektet ble på ny utsatt på grunn av streiken blant Writers Guild of America. Prosjektet er nå forskjøvet til 2013.
Jean-Éric Vergne
Jean–Éric Vergne (født 25. april 1990 i Pontoise, Frankrike) er en fransk racerkjører. Han ble i 2010 mester i Britisk Formel 3, og i 2011 kom han på andreplass i Formel Renault. Han var i testfører for Formel 1-teamet Toro Rosso, og kjørte den første treningsomgangen på fredag i tre av de fire siste løpshelgene høsten 2011. I -sesongen ble han forfremmet til løpsfører for Toro Rosso, som han kjørte for ut 2014 sesongen. Nå konkurrerer Vergne i Formel E.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde) Noter til tabellen:
Playboy
Magasinet blir i USA gitt ut én gang i måneden og inneholder fotografier av nakne kvinner i tillegg til varierte artikler om mote, sport, kommersielle produkter og ofte korte noveller av kjente forfattere. I midten av 1960-årene fikk en også Vladimir Nabokovs Lolita og et par av Ian Flemings James Bond-romaner (blant annet The Man with the Golden Gun) som føljetonger over tre påfølgende måneder. Magasinet er kjent for å uttrykke liberale holdninger til de fleste politiske standpunkt.
Playboys bruk av nakenfotografier av glamourmodeller blir ofte karakterisert som mykporno («softcore»). Magasiner med mer hardporno (hardcore) dukket opp på markedet rundt 1960, som et resultat av suksessen magasinet Penthouse opplevde.
Historie
Den første midtsidepiken i et Playboy var Marilyn Monroe, men nakenbildet av henne ble tatt i 1949. I reportasjen ble hun kalt «Sweetheart of the Month». Begrepet «Playmate» ble tatt i bruk fra det andre nummeret i januar 1954.
Den første utgaven, utgitt i desember 1953, var uten påtrykt dato, siden Hefner ikke var sikker på om det noen gang ville bli et blad nummer to. Det første bladet var en stor sensasjon og solgte ut hele opplaget på få uker. Det kjente opplaget var på hele 53 991 kopier. Prisen var på 50 cent, mens nå er en perfekt kopi av det samme bladet verd over 5000 dollar.
Den kjente Playboy-logoen, som avbilder en kanin med sløyfe, var designet av kunstdesigner Art Paul for bladets andre nummer. Logoen har vært med på samtlige nummer siden, og en spøk i bladet involverer å gjemme logoen et sted på framsiden. Hefner sa at han valgte kaninen som en maskot på grunn av dens «Morsomme seksuelle oppførsel», og fordi logoen var frekk og leken.
Etter at bladet nådde sin topp på 1970-tallet, har Playboy sakte gått tilbake i sirkulasjon og suksess, som en følge av en rekke dårlige investeringer i herreklubber og kasinoer, og delvis på grunn av økt konkurranse i den magasinkategorien det selv grunnla.
Christie Hefner, Hugh Hefners datter, er nå administrerende direktør og styreformann i Playboy.
Playboy-intervjuet
Playboy-intervjuet, et månedlig intervju av en prominent person, er blitt kjent for sin konfronterende stil og sin dyptgående prosess, siden et intervju kan vare fra 7 til 10 timer.
Playboy-intervjuet startet med Miles Davis i septemberutgaven i 1962. Siden det har bladet inneholdt intervjuer med Jimmy Carter, Fidel Castro, Donald Trump, Ayn Rand, Malcolm X, Kurt Vonnegut, Bertrand Russell, Salvador Dali, Martin Luther King jr., Jean-Paul Sartre, George Wallace, Cassius Clay (Muhammed Ali), Madalyn Murray O'Hair, Orson Welles, Ralph Nader, Arthur C. Clarke, Yasir Arafat, Stephen Hawking, Shintaro Ishihara og Carl Sagan.
Bannlysninger av Playboy
I India, Kina, Singapore samt alle muslimske land (unntatt Libanon og Tyrkia) er Playboy bannlyst. I 2003 konkluderte Singapores sensurkomite med at bannlysningen skulle vedvare, da innbyggerne i Singapore ikke er klare for Playboys liberale bruk av nakenfotografier. På 1980-tallet valgte den amerikanske kioskkjeden 7-Eleven å fjerne bladene fra hyllene. I 2003 ble bladet igjen solgt på 7-Eleven. I perioder var magasinet bare i salg i de fleste, men ikke alle, amerikanske delstater. Det samme var gjeldende for Canada.
Rekord
Det mestselgende Playboy-nummeret ble utgitt i november 1972 og solgte 7 161 561 eksemplarer. Kanskje tilfeldigvis ble en del av bildet av dette nummerets midtsidepike (av Lena Soderberg) en industristandard for testing av bildebehandlingsalgoritmer. Det er kjent som «Lenna-bildet» innen det feltet.
Utvidelse av varemerket Playboy
I 1999 lisensierte Playboy ut varemerket sitt, slik at produsenter kunne produsere varer med den velkjente logoen på. De første produktene bestod av klær, sko, smykker og håndvesker. Men de seneste årene har det kommet enda flere produkter til varesortemanget. Nå kan du få alt fra Playboy-sminke, til Playboy-PC-spill. I 2005 startet også reality-serien Playboyjentene på E!, som tok for seg livet til de tre kjærestene til Hugh Hefner.
Football League 1. divisjon 1994–1995
'''Football League 1. divisjon 1994–1995''' var den 96. sesongen i The Football League og den tredje sesongen der Football Leagues 1. divisjon var det nest øverste nivået i engelsk fotball. vant og rykket direkte opp til FA Premier League sammen med som vant play-off. Kun to lag rykket opp, da Premier League reduserte antall klubber fra 22 til 20.
Etter opprettelsen av FA Premier League ble det nest høyeste nivået i engelsk fotball Football League 1. divisjon fra og med 1992–93-sesongen. Fra og med sesongen 2004–05 ble navnet på divisjonen endret til Football League Championship, ofte forkortet til The Championship.
==Tabell ==
Opprykk til FA Premier League – Play-off
Play-off ble spilt der klubbene som kom på andre, tredje, fjerde og femteplass i 1. divisjon spilte om en plass i FA Premier League. Den beste klubben i 1. divisjon rykket automatisk opp til FA Premier League.
Nedrykk fra FA Premier League
De fire dårligste klubbene i FA Premier League rykket automatisk ned til 1. divisjon.
FA Premier League 1994–1995:
Opprykk fra 2. divisjon
Den beste klubben i 2. divisjon rykket automatisk opp til 1. divisjon og de fire dårligste klubbene i 1. divisjon rykket automatisk ned til 2. divisjon. Play-off ble spilt der klubbene som kom på andre, tredje, fjerde og femteplass i 2. divisjon spilte om en plass i 1. divisjon.
Engelsk 2. divisjon 1994–95:
Les Bulles de savon animées
Les Bulles de savon animées er en fransk stumfilm fra 1906 regissert av Georges Méliès.
Svensk mesterskap i mangekamp innendørs 2018
Det ble konkurrert i sjukamp for menn senior, U23, U20, U18, U17 og U16.
Det ble konkurrert i femkamp for kvinner senior, U23, U20, U18, U17 og U16.
Konstantin I
Konstantin I kan vise til flere personer:
Radio Romerike
Radio Romerike var en lokalradio for hele Romerike. De sendte på FM 105 (Nedre Romerike) og 105,6 og 107,9 (Øvre Romerike)
Den andre siden
Den andre siden (tysk: Auf der anderen Seite, tyrkisk: Yaşamın kıyısında) er en spillefilm av Fatih Akın, og etter Mot veggen den andre delen av en planlagt trilogi av den tyske regissøren. Filmen hadde première på filmfestivalen i Cannes i 2007, der den var det tyske bidraget i konkurransen om Gullpalmen og vant prisen for beste manus og spesialprisen Prix du Jury oecuménique.
Handling
Handlingen finner hovedsakelig sted i Bremen, Hamburg og Istanbul, og forteller i tre kapitler historien om seks mennesker. Utgangspunktet er forholdet mellom en mor og datter og en far og sønn, og filmen viser «at dødens tragikk også kan være en forbindende kraft, som lar mennesker møte hverandre på nytt». Ved siden av avskjed og død er også hjemvendelse og tilgivelse viktige temaer.
Radio Romerike
Stasjonen la ned 30. juni 2009
Radio Romerike var eid av A-pressen og Jærradiogruppen. Lokalradioen hadde tilhold i Mediehuset Romerike. Frekvensene er i dag overtatt av Radio Metro (FM 107,9 og 105,6) og The Beat (FM 105)
Den andre siden
Yeters død
Nejat er en innadvendt tyskprofessor av tyrkisk opprinnelse. Hans far Ali innleder et forhold til Yeter, en tyrkisk prostituert. Nejat misliker først dette, men får et mer positivt syn på henne etter at han oppdager at hun sender penger hjem til datteren for å betale for hennes utdannelse. Under en krangel slår Ali Yeter til døde i fylla. Etter dette beslutter Nejat seg for å finne Yeters forsvunne datter Ayten, og håper å betale for hennes utdannelse.
Ved et tilfelle blir han eier av en tysk bokhandel i Istanbul, og bestemmer seg for å bli der. Å være i Tyrkia gjør også at hans tyrkiske identitet våkner til live, og han finner ut at han er misfornøyd med å forelese om Goethe for unge tyskere. Han har brutt med faren, som soner en fengselsstraff i Bremen og senere blir utvist fra Tyskland.
Lottes død
I den andre delen, kalt «Lottes død», kommer det frem at Ayten er en politisk aktivist som er på flukt fra tyrkisk politi og nå oppholder seg i Tyskland, der hun håper å få politisk asyl.
Den opprørske Ayten forelsker seg i den jevngamle studenten Lotte, som mot viljen til sin mor Susanne lar Ayten bo hos seg og bestemmer seg for å beskytte henne.
Lotte hjelper Ayten å lete etter moren, som hun tror jobber som skoselger i Tyskland. Mens de kjører bil blir de stanset av politiet i en rutinekontroll, og Ayten flykter. Hun blir tatt og politiet oppdager hennes falske identitet.
Etter at Aytens asylsøknad blir avslått og hun blir utvist til Tyrkia, reiser Lotte etter henne. Ayten sitter nå i fengsel, og Lotte kan ikke hjelpe henne.
I forsøket på å smugle et våpen gjennom Istanbul i Aytens sted mister Lotte livet, da noen små gutter stjeler vesken hennes med våpenet. Hun løper etter dem, og oppdager dem mens en av guttene undersøker våpenet. Han retter det mot henne, avfyrer det og – til sin overraskelse – dreper henne.
Religionenes opprinnelse
Religionenes opprinnelse omhandler teorier om hvordan religion, trossystemer om ikke sansbare oppfatninger som forutsetter eksistensen av en høyere eller guddommelig makt, har oppstått. Religionenes opprinnelse må skilles fra religionenes psykologiske eller sosiale opprinnelse. Denne artikkelen vil kun antyde en del trekk eller teorier på religionenes opprinnelse. Sakens natur tilsier at dette ikke er bevis i vitenskapelig forstand.
Natali Pronina
Natali Pronina (født 12. august 1987) er en aserbajdsjansk svømmer.
Religionenes opprinnelse
De første religiøse atferdene i løpet av den menneskelige utviklingen skjedde antagelig relativt nylig (i midtre paleolitikum eller eldre steinalder) og forutsatte et aspekt av adferd knyttet til modernitet som sannsynligvis igjen var knyttet til framveksten av språk. Videre utvikling av religion strekker seg fra de første primitive neolittiske religioner (se Forhistorisk religion), og begynnelsen av religiøs historie med de første dokumenterte religioner i oldtidens Midtøsten (polyteistiske kulter i Egypt og Mesopotamia). Denne artikkelen tar ikke opp religionenes historie.
Den andre siden
Den andre siden
I filmens siste del reiser Susanne til Istanbul, i håpet om å komme datteren nærmere. Hun og Ali passerer tollen samtidig. Lotte hadde kort før sin død besøkt Nejats bokhandel, og han hadde tilbudt henne å leie et rom. Senere møtes Nejat og Lottes mor, som nå hjelper den fengslede Ayten.
Religionenes opprinnelse
Menneskelig adferd
Scenarioer og spekulasjoner som angår primatologiske vitnesbyrd om utvikling av religion, er i seg selv diskutable og kontroversielle.
Den andre siden
Den andre siden
Filmen ender med at Nejat venter på en strand for å møte faren, som skal komme tilbake fra en fisketur i Svartehavet. Filmen lar det være et åpent spørsmål om Nejat vil reise tilbake til Istanbul, hvor Ayten venter hjemme hos ham, eller om han ikke vil finne henne. Seerne får ane muligheten for at Nejats far begikk selvmord under fisketuren, og at Nejat kan komme til å gjøre det samme.
Religionenes opprinnelse
Menneskelig adferd
Primatologen Frans de Waal anerkjente primatisk selskapelighet som han beskriver som ikkemenneskelig primatisk adferd av empati, evnen til å lære og følge sosiale regler, gjensidighet og gjenytelse, og fredsavtaler som forløper til menneskelig moralkoder. Ved å argumentere at menneskelig moralkoder har to tilleggsnivåer av raffinement med henhold til primatisk selskapelighet, foreslår han kun en fjern forbindelse mellom primatisk selskapelighet og menneskelig utøvelse av religion. For Frans de Waal er religion en spesiell ingrediens i det menneskelige samfunn som oppsto tusener av år etter moralkoder oppsto. I en kommentar til en artikkel i avisen The New York Times sier han at «Jeg ser på religioner som nyere tillegg (hvis) funksjon kan ha noe å gjøre med sosial liv og framtvingelsen av regler og gi en fortelling til disse».
Psykologen Matt J. Rossano har argumentert for at religion vokste fram etter moralkoder hadde oppstått, og bygde på at moralkoder framkom ved å utvide en sosial granskning av enkeltmenneskers oppførsel ble omfattet av overnaturlige representanter. Ved å inkludere evige overvåkende forfedre, ånder og guder i det sosiale nettverket oppdaget menneskene en effektiv strategi for å begrense egenkjærlighet og egoisme og skape mer samarbeidende grupper.
Paleolittisk religion
Bevis på religiøs adferd i hos tidlige mennesker, før homo sapiens (det moderne mennesket), er ikke gitt. Graver som er bevisste, særlig med gravgjenstander, kan antyde et av de tidligste påviselige former for religiøs praksis ettersom, slik lingvisten Philip Lieberman antyder, det kan uttrykke eller betegne en «bekymring for de døde som overstiger dagliglivet». Om enn bestridt, så finnes det tegn som antyder at neandertalere var de første mennesker som bevisst gravla sine døde. Funnsteder omfatter Shanidar i Irak, Kebarahulen i Israel, og Krapina helt nord i Kroatia. En del forskere har dog argumentert at disse likene har blitt lagret av andre årsaker. Likeledes antyder et antall arkeologer at samfunn i senpaleolitikum, mellom rundt 40 000 og 10 000 f.Kr., at neathertalsamfunn kan også ha praktisert de tidligste former totemisme eller dyredyrkelse i tillegg til deres (antatte religiøse) gravlegginger av sine døde. Den tyske arkeologen Emil Bächler er den som særlig har foreslått (basert på grunnlag av arkeologiske funn fra grotter fra senpaleolitikum) at en utstrakt paleolittisk bjørnekult eksisterte blant neandertalerne.
Utviklingen av religion er nær knyttet til utviklingen av menneskelig sinn og adferd. Paleolittiske graver er hyppig blitt sett på som de tidligste uttrykkene for religiøs eller mytologisk tenkning som omfatter et etterliv. Slik praksis er ikke avgrenset til mennesker som homo sapiens, men også funnet blant homo neanderthalensis, neandertalere, så tidlig som minst for 130 000 år siden. Fremkomsten av religiøs adferd er således datert til før delingen av de tidlige homo sapiens for rundt 150 000 år siden. De tidligste funn av symbolske ritualaktivitet – ved siden av gravlegginger – kan være gjort et sted i Sør-Afrika for 70 000 år siden. Denne norske arkeologiske undersøkelsen viser at menneskets forgjengere i Afrika hadde en form for rituell gravleggelse 30 000 år tidligere enn de eldste tilsvarende funn i Europa, noe som også styrker Afrikas posisjon som det moderne menneskets krybbe, se «Ut fra Afrika-teorien».
Religionenes antropologi
Selv om religiøs adferd varierer stort mellom de ulike kulturer i verden er likevel religion i dens bredeste mening kulturell universal i alle menneskelige befolkninger. Antropologisk religionsforskning innbefatter studier av religiøse institusjoner i forhold til andre sosiale institusjoner, og sammenligning av religiøse forestillinger og praksiser på tvers av kulturene.
En del felles elementer for ulike kulturer er:
Religionens psykologi
Evolusjonær psykologi er basert på hypotesen at kognisjon, akkurat som hjerter, lunger og immunforsvar, har funksjonell struktur som har en genetisk basis, og derfor utviklet ved naturlig utvalg. Som organer skal denne funksjonelle strukturen være universell delt og skal løse viktige problemer i overlevelsen. Evolusjonspsykologer forsøker å forstå kognisjonsprosesser ved å få en forståelse av overlevings- og reproduksjonsfunksjonene som de kan tjene.
Psykologiske prosesser
Religionens kognitative psykologi er et nytt forskningsfelt som forsøker å redegjøre for de psykologiske prosesser som ligger under religiøse tanker og praksis. Pascal Boyer forsikrer i sin bok Religion Explained (Religion forklart, 2001) at det er ingen enkle forklaringer på religiøs bevissthet. Han er opptatt av de ulike psykologiske prosessene som involverer ideer om guddommer. Boyer bygger på idene til den kognitative antropologene Dan Sperber og Scott Atran, som først argumenterte at religiøs kognisjon representerer et biprodukt av ulike evolusjonære tilpasninger, inkludert folkelig psykologi, og målbevisste menneskelige konstruksjoner om verden (eksempelvis kroppsløse vesener med tanker og følelser) som gjør religiøs kognisjon påfallende og minneverdige.
Kognitive studier
Det er almen enighet blant kognitive vitenskapsfolk at religion er en utvekst av hjernens arkitektur som har utviklet seg tidlig i menneskelig historie. Imidlertid er det ikke enighet om de nøyaktige mekanismer som drev utviklingen av det religiøse sinnelaget. Det er to hovedskoler som hevder at enten utviklet religion seg i henhold til naturlig utvalg og har selektiv fordel, eller at religion er et evolusjonært biprodukt av andre mentale tilpasninger. Eksempelvis mener Stephen Jay Gould at religion var en prosess hvor et ledd ikke ervervet ved naturlig utvalg, eller ved en «spandrel» (sideeffekt av en tilpasning); med andre ord at religion utviklet seg som et biprodukt av psykologiske mekanismer som utviklet seg av andre årsaker. Slike mekanismer kan omfatte: muligheten til å trekke slutninger om organismers tilstedeværelse som kan være skadelige (påvisning av representasjoner); muligheten for å komme med kausalforklaringer på naturlige hendelser (aitiologi); og muligheten for å anerkjenne at andre mennesker har sinn som deres egne og med egne trosforestillinger, ønsker og hensikter (sinnets teori). Disse tre tilpasningene (blant andre) tillater menneskelige vesener å tenke seg besluttsomme representasjoner bak mange observasjoner som ikke med letthet kan forklares på andre måter, eksempelvis torden, lyn, planetenes bevegelser, livets kompleksitet og lignende.
For forskeren og psykologen Steven Pinker er den universelle tilbøyeligheten til religion et genuint vitenskapelig puslespill. Han antar at tilpasningsforklaringer av religion ikke møter kriteriet for tilpasninger, og at religiøs psykologi er i seg selv et biprodukt av mange deler av sinnet som har utviklet seg ettersom de har støttet overlevelse på andre måter.
Genetikk
En del forskere har foreslått at religion er genetisk «fastkablet» i den menneskelige tilstand. En kontroversiell hypotese er gudsgenet som hevder at en del menneskelige vesener bærer et gen som gir dem et anlegg for episoder som tolkes som religiøs åpenbaring. Et gen som hevdes å være dette gudsgenet er VMAT2. Ideen har blitt postulert av den amerikanske genetikeren Dean Hamer.
Språk og religion
Et antall forskere har foreslått at utviklingen av språket var en forutsetning for opprinnelsen til religionene. Philip Lieberman hevder at «menneskelig religiøs tanker og moralsk følelse hviler tydelig på en kognitiv-lingvistisk støttepunkt», og at tilstedeværelsen av graver og gravgjenstander indikerer at tidlige mennesker har bestemte kognitive muligheter som var forskjellige fra sjimpanser. Fra dette har forskningsforfatteren Nicholas Wade konkludert med at religiøs adferd var til stede i den menneskelige befolkningen som vandret ut av Afrika for rundt 60 000 år siden.
Candice Patton
Candice Kristina Patton er en amerikansk skuespiller. Hun er kjent for sin rolle som Iris West-Allen i TV-serien The Flash.
I mai 2004, etter sitt første år på universitetet, deltok Patton i CBS Soap Star Screen Test, en landsomfattende konkurranse for universitetsstudenter om å vinne en rolle i såpeoperaen The Young and the Restless. Patton vant konkurransen sammen med Ethan Rains. I 2008 hadde hun en hovedrolle i webserien Sorority Forever og en rolle i den uavhengige filmen Commander and Chief.
Patton har spilt i flere tv-serier, inkludert såpeoperaen The Bold and the Beautiful og iThe Flash. Rollen har ført til crossover-opptredener i andre «Arrowverse»-show, deriblant Arrow, Supergirl og Legends of Tomorrow.
I 2017 mottok hun en Saturn-pris for rollen som Iris West i The Flash.
Østasiatiske leker 2009
Østasiatiske leker 2009 (østasiatiske leker) ble arrangert i Hongkong i 2009.
Dolenjska
Dolenjska, eller Unterkrain, også kjent som Nedre Krain (engelsk: Lower Carniola), er et historisk landskap i Slovenia, og den sørøstlige delen av den historiske regionen Krain. Den grenser til Nedre Steiermark på andre siden av elven Sava, og byen Brežice er delt mellom de to historiske områdene.
Tartans of Scottish Clans
Tartans of Scottish Clans er en britisk stumfilm fra 1906 regissert av George Albert Smith.
Norske filmer fra 1920-årene
Dette er en liste over norske filmer fra 1920-årene.
Kilder
en:Norwegian films: Pre 1930
Lisa Ericson
Lisa Ericson (født 9. mai 1988) er en svensk seiler som spesialiserer seg i 470. Under Sommer-OL 2012 i London representerte hun landet sitt, der hun ble nummer 19.
Liste over presidentene for Nord-Marianenes representanthus
Presidenten for Nord-Marianenes representanthus er leder for underhuset i landets parlament.
Norges landslag i fotball
Norges landslag i fotball kan vise til:
Grammy Hall of Fame
Grammy Hall of Fame Award er en musikkpris stiftet i 1973 for å hedre innspillinger som er eldre enn 25 år og har «kunstnerisk eller historisk verdi» (qualitative or historical significance). Prisen er en del av Grammy-prisene som blir delt ut av National Academy of Recording Arts and Sciences hvert år i USA. Prisen kan gå til enkeltinnspillinger, singler eller album, i alle musikksjangre. I 2010 hadde cirka 850 innspillinger fått prisen og blitt innlemmet i Grammy Hall of Fame.
Alfabetiske lister etter album tittel:
Ásgeir Sigurgeirsson
Ásgeir Sigurgeirsson (født 2. september 1985) er en islandsk skytter som konkurrerer i luftpistol. Han representerte landet sitt under Sommer-OL 2012 i London, der hans beste resultat var nummer 14 i 10 meter luftpistol.
Under Sommer-OL 2020 i Tokyo som ble arrangert i 2021, ble han nummer 28 i 10 meter luftpistol.
Substitusjon/permutasjon-chiffer
Innen kryptografi er et substitusjon/permutasjon chiffer en serie med lenkede matematiske operasjoner som blir brukt i blokkchiffer-algoritmer, slik som AES eller Trippel DES.
Et chiffer består av S-bokser og P-bokser som gjør om blokker av inndata bits til utdata bits. En ting som kjennetegner denne type konvertering er at den er effektiv å gjennomføre i maskinvare, slik som XOR.
S-bokser erstatter eller konverterer inndata bits til utdata bits. En god S-boks har den egenskap at ved å endre en inndata bit, så endres omtrent halvparten av utdata bitene. Den har også den egenskapen at hver utdata bit er avhengig av hver inndata bit. P-bokser utfører permutasjon eller transposisjon av bits på tvers av inndata fra S-bokser. I tillegg så blir krypteringsnøkkelen brukt i hver runde sammen med en gruppeoperasjon, typisk XOR.
Columbia College Chicago
Columbia College Chicago er USAs største kunst- og kommunikasjonsfaglige universitet, og ligger på The Loop i downtown Chicago, Illinois. Det er et klassisk liberal artsuniversitet med fulle 4-årsprogrammer opp til mastergrad. De mest populære studiene er film og video, foto, grafisk design og journalistikk.
CCC ble grunnlagt i 1890 som en lærerskole for kvinner, men på 1950-tallet ble fjernsynsstudier innledningen til en utvikling hvor mediefag ble skolens dominerende disiplin. På 1900-tallet kjøpe lærestedet en rekke, mer eller mindre spredte leiegårder som utgjør campus. De fleste var tegnet av arkitekten Christian A. Eckstorm.
De ulike avdelingene er:
Det er (2006) i alt 11 500 studenter ved CCC, og skolepengene var dette året US$ 16 788. Alumni-medlemmene utgjør 70 000 tidligere studenter (2007).
La Cardeuse de matelas
La Cardeuse de matelas er en fransk stumfilm fra 1906, regissert av Georges Méliès.
Handling
Noen madrass-produsenter tar en pause fra arbeidet, og går til et spisested for å slappe av. Men samtidig som de er borte fra arbeidsplassen kryper en landstryker ned i madrassen, for å varme seg. Når madrass-produsentene kommer tilbake på jobb syr de landstrykeren inn i madrassen, men uten å legge merke til at han fremdeles er der.
Dette fører til en rekke katastrofale situasjoner hvor landstrykeren løper vilt rundt, samtidig som han fremdeles er inni madrassen, noe som forårsaker stor forvirring blant folk han møter.
Astrid Gabrielsson
Astrid Gabrielsson (født 27. juli 1987) er en svensk seiler som spesialiserer seg i 470. Under Sommer-OL 2012 i London representerte hun landet sitt, der hun ble nummer 19.
Prince of Wales
Prince of Wales er en tittel som gis eldste sønn av den regjerende monark i Det forente kongerike Storbritannia og Nord-Irland. Tradisjonen begynte i 1301, da kong Edvard I av England hadde fullført erobringen av Wales som normannerne hadde påbegynt, og ga tittelen til sin sønn Edvard. Princess of Wales er en tittel for ektefellen til Prince of Wales, som vanligvis fører titler tilsvarende dem hennes mann har.
Den engelske tittelen blir ofte oversatt til prins av Wales. Ordet prince brukes på engelsk for både fyrste og prins. I Norge har blant andre Det kongelige hoff og Utenriksdepartementet benyttet tittelen prins av Wales, mens historikere som Johan Schreiner, Knut Helle og Trond Norén Isaksen har benyttet oversettelsen fyrste av Wales.
Arvefølge
Dersom monarkens eldste sønn dør før han arver tronen, kan tittelen gis til neste i arverekkefølgen. Dette skiller den fra andre titler som gis til monarkens eldste sønn, som hertug av Cornwall, som er en tittel som ikke gis til andre, selv om eldste sønn dør før tiltredelsen som monark. Da prins Frederick døde før sin far kong Georg II, ble kongens barnebarn prins George utnevnt til Prince of Wales; han ble ikke hertug av Cornwall.
En apokryf historie forteller at Edvard I for å tilfredsstille opprørske walisere lovet at de skulle få «en fyrste som var født i Wales, og som ikke snakket et ord engelsk». Hans sønn ble født i Caernarfon, og snakket naturlig nok verken engelsk eller noe annet språk da han ble født, og dermed hadde kongen holdt sitt løfte da han ga sønnen tittelen Prince of Wales. Denne historien ble ikke skrevet ned før i det 16. århundre, så det er liten grunn til å feste lit til den. At Edvard II ble født i Wales under et av sine fars felttog er dog korrekt.
Historie
Før Wales ble erobret av den engelske kongen, hadde noen lokale konger tatt tittelen fyrste av Wales. Landet var delt i flere kongedømmer, men enkelte av kongene hadde ambisjoner om å styre hele Wales, og nok innflytelse i de andre kongedømmene til å bruke en slik tittel. I 1258 tok Llywelyn den siste, konge av Gwynedd, tittelen. Hans onkel Dafydd ap Llywelyn av Gwynedd hadde tidligere brukt den, og hadde blitt anerkjent av Henrik III av England som den rettmessige hersker i Wales.
Fra 1399 ble tittelen kombinert med en annen, jarl av Chester. Tidligere hadde også alle som hadde tittelen Prince of Wales også vært jarl av Chester, men de to titlene ble behandlet separat. Jarledømmet Chester hadde blitt opprettet flere ganger, og i 1272 ble det lagt inn under Kronen. Det ble så selvstendig igjen, kom under kronen i 1307, ble selvstendig, og kom til slutt under Kronen for godt i 1327. Selv om Wales og Chester hadde forskjellig historie, ble de to regnet som beslektet, med tanke på hvordan og når de kom under den engelske monarkens kontroll, og derfor ble de etterhvert kombinert.
Investitur
Det har variert om man har hatt investitur for Prince of Wales. Før 1621 gikk alle som ble adlet gjennom investitur, men ettersom det var så mange titler som ble delt ut, ble dette for mye arbeid. Dermed forsvant kravet også for Prince of Wales. Ettersom det er en helt spesiell tittel blir det likevel normalt gjennomført formell investitur. Denne skjedde som regel i parlamentet, men i 1911 ble den fremtidige Edvard VIII innsatt i Caernarfon Castle i Wales. Den forrige Prince of Wales, Charles, ble innsatt samme sted i 1969. I begge tilfeller fant den høytidelige innsettelsen sted etter at tittelen var tildelt, og ble altså ikke sett som noe kriterium for å ta i bruk tittelen.
Hederstegn
Under innsettelsen som Prince of Wales overrekkes de hederstegn som er forbundet med tittelen. Dette inkluderer en krone med fire kors pattée og fire franske liljer med én enkelt bue over. Kronen er lik monarkens, bortsett fra at sistnevnte har to buer. Det overrekkes også en gullstav, et hederstegn som tidligere ble brukt også ved investitur av hertuger, men som nå er forbeholdt Prince of Wales; samt en ring, et sverd og en kappe.
Makedonias flagg
Makedonias flagg kan vise til:
Per-André Johansen
Per-André Johansen (født 27. mai 1970) er tildligere norsk lokalpolitiker (Ap) som var ordfører i Bindal kommune fra 2007 til 2010.
Han har bakgrunn som lærer, og gikk fra stillingen som rektor ved Terråk skole til oppvekst- og kultursjef i Bindal kommune etter å ha fratrådt som ordfører. Etter jobben som oppvekst- og kultursjef, byttet Johansen jobb til å bli rektor ved Nærøy ungdomsskole. Her jobbet Johansen som rektor og viserektor. Høsten 2020 skal Johansen bytte jobb til rektor ved Bindalseidet barne- og ungdomsskole.
Melissa Ashby
Melissa Ashby (født 6. mars 1986) er en grenadisk svømmer.
Jaime Alas
Jaime Enrique Alas Morales (født 30. juli 1989 i San Salvador) er en salvadoransk fotballspiller som spiller for den guatemalanske klubben C.S.D. Municipal.
Melissa Ashby
Hun representerte Grenada under Sommer-OL 2004 i Athen, der hun ble utslått i forsøksheatet på 100 meter bryst.
Jaime Alas
Alas har tidligere spilt reservelagsfotball for den argentinske storklubben River Plate. Etter oppholdet i Argentina dro han hjem til El Salvador for å spille for Luis Ángel Firpo, hvorpå han etterhvert ble fast i den landslagstroppen.
Appelsinpiken (film)
Appelsinpiken er en romantisk dramafilm fra 2009 regissert av Eva Dahr. Den er basert på Jostein Gaarders romanen med samme navn og var en samproduksjon mellom Norge, Tyskland og Spania.
Jaime Alas
Alas debuterte for Rosenborg mot sveitsiske Servette 2. august 2012 i en kvalifiseringskamp til UEFA Europa League 2012/13. Tippeligadebuten fikk han mot Aalesund 5. august 2012.
Appelsinpiken (film)
Handling
Appelsinpiken er basert på Jostein Gaarders roman med samme navn. Hovedpersonen er en ung gutt ved navn Georg som en dag finner et langt brev fra sin avdøde far. Brevet forteller blant annet om farens ungdomskjærlighet for den mystiske «appelsinpiken», og etterlater dermed et mysterium for Georg å løse. Historien hopper frem og tilbake mellom farens brev og fremtiden, den unge guttens tanker og hendelsene i farens liv.
Camilla Løw
Camilla Løw (født 1976 ) er en norsk samtidskunstner og skulptør som bor og jobber i Oslo. Hun var student ved Asker Kunstskole fra 1996 til 1998. Etter dette flyttet hun til Glasgow hvor hun bodde i 8 år, og hun gikk ut fra Glasgow School of Art i 2001 med en bachelor i kunst.
Waiting at the Church
Waiting at the Church er en amerikansk stumfilm fra 1906 regissert av Edwin S. Porter.
Camilla Løw
Hun henter referanser fra konstruktivisme, amerikansk minimalisme og modernistisk skulptur. Hun er i tillegg opptatt av forholdet mellom et verks plassering i rommet og forholdene verkene i mellom, dermed er mange av installasjonene hennes verk man kan bevege seg rundt og mellom.
Camilla Løw ble den første vinneren Statoils kunstpris i 2007 og ble i 2010 nominert til Carnegie Art Award. Hennes verker har vært utstilt på gallerier som Belmacz i London, Elastic Gallery i Stockholm, og Nasjonalmuseet, Astrup Fearnley og ISCA i Oslo. Hun har laget flere kunstverk i offentlige rom, som «Social Geometry» og «Neon Winther» i 2011 ved Henie Onstad Kunstsenter, «Alphabet Street» i 2012 på Fornebu, og «Broken Thrones» i 2020 ved Nordbytjernet i Ullensaker, som er en del av Skulpturstopp.
Øvre Egypt
Øvre Egypt (arabisk: صعيد مصر‎; Sa'id Misr) er den stripe med land på begge sider av Nildalen som strekker seg mellom Nubia, og nedover elven (nordover) til Nedre Egypt. Egypt har alltid vært den viktigste referanserammen i Egypt siden lenge før det eksisterte kart. Øvre Egypt ligger sør for Nedre Egypt ettersom Nilen flyter fra sør og nordover.
Geografi
Øvre Egypt ligger mellom Nilens katarakter overfor dagens Aswan, nedover elven (nordover) til området mellom Zawyet Dahshur og El-Ayait, hvilket er sør for dagens by og hovedstad Kairo. Den nordlige delen av Øvre Egypt, mellom Sohag og El-Ayait, er også kjent som Midtre Egypt. På arabisk er innbyggerne i Øvre Egypt kjent som sa'idis (som bokstavelig betyr «fra Sa'id», det vil si fra Øvre Egypt); og snakker hovedsakelig en egen dialekt som kalles sa'idiarabisk.
Klarissa
Klarissa er en slekt av små, rødlige eller brunlige køllebiller.
Øvre Egypt
Førdynastiske Egypt
Den viktigste byen i førdynastiske Øvre Egypt var Nekhen (gresk: Hierakonpolis), og byens skytsguddom var gribbegudinnen Nekhebet.
Klarissa
Levevis
I alle fall noen av artene i Iniocyphini lever i huler.
Øvre Egypt
Dynastiske Egypt
Under det meste av historien i faraoistiske tid var Teben det administrative senter i Øvre Egypt. Etter at det ble ødelagt av assyrerne, gikk det nedover med byens betydning. Under ptolemeiske kongedømme i Egypt, overtok byen Ptolemais Hermiou rollen som den fremste byen i Øvre Egypt. Øvre Egypt var visuelt representert i form den høye hvite krone Hedjet, og dens symboler var den blomstrende lotus og halvgraset.
Middelalderens Egypt
På 1000-tallet flyktet et stort antall pastoralister (dyrelandbruk), kjent som hilalianere, fra Øvre Egypt og flyttet vestover inn i Libya og noen så langt som til Tunis. Det er antatt at forringete beiteforhold i Øvre Egypt, som siden er blitt assosiert med den varme perioden i middelalderen, var årsaken til denne folkevandringen.
Klarissa
Utbredelse
Arten er utbredt på Borneo (Sabah).
Øvre Egypt
1900-tallet
På 1900-tallets Egypt ble tittelen «prins av Sa'id» (i betydningen «prins av Øvre Egypt») av kronprinsen av den egyptiske trone. Selv om det egyptiske monarki ble avviklet i 1953, fortsatte tittelen å bli benyttet av Muhammad Ali, som i dag arbeider med eiendom i Paris.
Litteratur
Geografia dell'antico Egitto
Terdøla
Terdøla er ei elv i Hornindal kommune i Sogn og Fjordane. Den har utspring fra Fossevatnet (988 moh.) og renner i nordlig retning til dalbunnen øverst i Hornindalen. Her snur elva mot vest og løper sammen med Sætreelva og danner Horndøla, som fortsetter videre til Hornindalsvatnet. Elva er 10,5 km lang, og den har et nedbørfelt på 16,6 km².
Elliptisk integral
Matematisk sett sies et integral å være elliptisk når det har formen
hvor R(x,y) er en rasjonell funksjon og y2 = P(x) er et polynom av tredje eller fjerde grad. Integralet vil derfor inneholde kvadratrøtter av dette polynomet. Er graden til polynomet høyere, sies integralet å være hyperelliptisk.
De tre hovedtyper
Den generelle formen til et elliptisk integral er
Første type
Det elliptiske integralet av første type kan skrives som
og er en funksjon av den øvre grensen x ≤ 1. Parameteren 0 < k < 1 kalles integralets modulus. Ved å innføre en ny integrasjonsvariabel t = sinθ, kan integralet alternativt skrives som
hvis den øvre grensen i integralet skrives som x = sinφ. Vinkelen φ  kalles amplituden til integralet. Når denne tar sin maksimale verdi φ = π/2 som tilsvarer x = 1, har man det «fullstendige» integralet av første type,
Ved å ekspandere integranden i en rekke med potenser av k2, kan verdien av dette integralet finnes fra
Alternativt kan det numeriske resultatet beregnes fra den aritmetisk-geometrisk middelverdi som
For å oppnå en viss nøyaktighet er denne metoden mye raskere enn å bruke rekkeutviklingen. Mens K(0) = π/2, er integralet logaritmisk divergent for k = 1.
Andre type
Ved å innføre vinkelen φ som ny variable, kan det alternativt skrives som
Mens E(0) = π/2, er nå E(1) = 1 som sees direkte fra definisjonen. Dette fullstendige integralet gir omkretsen av en ellipse.
Tredje type
Det elliptiske integralet av tredje type er definert som
Østasiatiske leker 2013
Østasiatiske leker 2013 (østasiatiske leker) ble arrangert i Tianjin i Kina i 2013.
Elliptisk integral
Tredje type
som alternativt kan skrives som
Lemniskaten
Ved bruk av polarkoordinater kan ligningen for en lemniskate skrives som. Her er 2a avstanden mellom dens brennpunkt som ligger på x-aksen symmetrisk om origo. Den delen av kurven som ligger i første kvadrant, utgjør en fjerdedel av hele kurven og er beskrevet ved at vinkelen θ varierer i intervallet 0 < θ ≤ π/4. Kvadratet  av den differensielle buelengden ds blir derfor